‎(ซีรีส์จาก NETFLIX)
‎เอาล่ะ สุดท้ายนี้ ‎บ่าวสาวจะทำการโค้งคำนับแขก
‎จากนี้ เป็นวินาทีที่ทั้งคู่จะย่างก้าวแรก
‎สู่โลกของคู่แต่งงานครับ
‎ขอให้แขกผู้มีเกียรติทุกท่านลุกขึ้น
‎และปรบมือแสดงความยินดีให้แก่บ่าวสาวครับ
‎เจ้าบ่าวเจ้าสาว ไปได้
‎เดี๋ยวนะ
‎อะไรกันล่ะนั่น
‎โอยตาย
‎พระผู้เป็นเจ้า
‎บ้าเอ๊ย ตกใจหมด
‎(บัตรเชิญงานแต่งงาน)
‎(คดี 2 ‎ชุดแต่งงานที่หลุดลง)
‎(อูยองอูคิมบับ)
‎สวยจัง
‎พ่อเปลี่ยนแฮมในคิมบับเหรอคะ
‎หือ
‎อือ ทำไมเหรอ
‎รสชาติไม่เอาไหนเลยค่ะ
‎เดี๋ยวเหอะ กินๆ ไปเลย
‎โตจนป่านนี้แล้ว ‎เตรียมอาหารให้พ่อกินก็ไม่ได้
‎ยังจะบ่นอีกเหรอ
‎เฮ้อ
‎เมื่อไหร่จะโตแล้วได้แต่งงานสักที
‎ยองอูไม่อยากใส่ชุดแต่งงาน ‎แบบนั้นบ้างเหรอ
‎พ่ออยากใส่ชุดแต่งงานแบบนั้นเหรอคะ
‎ไม่ใช่
‎ไม่ใช่ว่าพ่ออยากใส่หรอก
‎ความใฝ่ฝันของคนเป็นพ่อ
‎คือการเดินจับมือลูกสาวเข้าพิธีแต่งงานไง
‎สำหรับมนุษย์ การแต่งงานคือ
‎พิธีที่การเป็นอิสระจากพ่อแม่ ‎และการจับคู่สืบพันธุ์บรรลุผลพร้อมกัน
‎แต่สำหรับวาฬ…
‎เป็นอะไรล่ะเนี่ย
‎หยุดพูดเรื่องวาฬได้เองเฉย
‎อยากฟังอีกเหรอคะ
‎เปล่า ก็…
‎มันผิดปกตินี่
‎ต่อจากนี้ไป หนูจะไม่พูด ‎ฝืนใจคนที่ไม่อยากฟังแล้วค่ะ
‎เพราะตอนนี้มีคนอาสาจะรับฟัง ‎เรื่องวาฬจากหนูแล้วค่ะ
‎งั้นเหรอ
‎ใครเหรอ
‎หนูสายแล้วค่ะ
‎อ้อ
‎เอ้านี่
‎แล้วเจอกัน
‎- หนูไปก่อนนะคะ ‎- อือ
‎ให้ตายเถอะ
‎(ศูนย์บีไอโอแอลดี)
‎ยินดีที่ได้พบค่ะ ดิฉันฮันซอนยอง
‎ผมจองมยองซอกครับ
‎ผมคิมจองกูครับ
‎คนที่นี่งานยุ่งทั้งนั้น ‎งั้นเข้าประเด็นกันเลยนะครับ
‎ค่ะ
‎ผมมีลูกสาวตอนอายุ 47 ‎เธอเป็นลูกหลงคนสุดท้องครับ
‎เธอแต่งงานเมื่อไม่นานมานี้
‎กับลูกชายประธานแดฮยอนการก่อสร้าง ‎ที่โรงแรมแดฮยอน
‎ยินดีด้วยนะครับ
‎ยินดีกับมะเหงกสิ
‎โอ๊ย เพราะไอ้โรงแรมแดฮยอนซังกะบ๊วยนั่น
‎เกิดเหตุขึ้นในงานแต่งงานครับ
‎ลูกสาวท่านประธาน ‎สวมชุดแต่งงานแบบเกาะอก
‎แต่ตอนที่บ่าวสาวเดินออกจากพิธี ‎ชุดแต่งงานนั่น…
‎มันหลุดลงมาครับ
‎จนถึงตรงไหนคะ
‎ล่างนี้เลย
‎ชุดชั้นในล่ะคะ ไม่หลุดใช่ไหม
‎รู้ไหมครับว่างานแต่งนี้มีมูลค่าเท่าไร
‎ทางโรงแรมแดฮยอน ‎รับปากจะจัดการทุกอย่างเอง
‎ผมเลยฝากฝังว่าเอาให้ดีที่สุด ‎ปรากฏว่าตีเป็นเงิน 230 ล้านวอน
‎ทายซิว่ามีแขกมางานเท่าไร
‎ลำพังแขกผู้มีเกียรติก็พันคนแล้ว
‎ผมจ่ายเงิน 230 ล้านวอน
‎เพื่อขายขี้หน้าตัวเองต่อหน้าคนเป็นพัน
‎ท่านคงเจ็บปวดน่าดูเลยครับ
‎ผมควรจะเรียกเงิน ‎จากไอ้โรงแรมแดฮยอนนั่นเท่าไรครับ
‎หมายถึงค่าเสียหายใช่ไหมคะ
‎สำหรับตัวเลขที่แน่นอน ‎เราคงต้องสืบต่อกันอีกหน่อย แต่ว่า…
‎(250-300 ล้านวอน)
‎- โดยคร่าวๆ … ‎- เดี๋ยวก่อน
‎ถ้าจำนวนที่คุณคิดไว้คือต่ำกว่าพันล้าน
‎อย่าแม้แต่จะเอ่ยเชียว
‎พันล้านเหรอคะ
‎ไม่ทราบว่าได้คุยกับ ‎ทางโรงแรมแดฮยอนหรือยังครับ
‎ทางโรงแรมแดฮยอนเสนอจะคืน ‎ค่าใช้จ่ายงานแต่งเต็มจำนวนให้ครับ
‎และพวกเขาก็เสนอ ‎บัตรกำนัลเข้าพักโรงแรมแดฮยอน
‎ให้บ่าวสาวเป็นมูลค่าสิบล้านวอนด้วยครับ
‎เอ่อ แปลว่าถ้าตีเป็นเงินสด ‎พวกเขาก็เสนอให้ 240 ล้านวอน
‎ก็ไม่แย่นะครับ
‎อะไรนะ ไม่แย่งั้นเหรอ
‎ผมอับอายขายขี้หน้านะ
‎ทั้งญาติ เพื่อน รวมถึงลูกค้า
‎ผมพาพวกเขามาเพื่อโชว์ร่างเปลือยเปล่า ‎ของลูกสาวให้ดูเฉยเลย
‎ผมอับอายจนไม่กล้าแบกหน้าไปไหนแล้ว
‎แล้วคุณว่าไงนะ ‎240 ล้านวอนก็ไม่แย่เหรอ
‎จะบอกว่าศักดิ์ศรีของผมมีค่าแค่นั้น ‎แบบนี้ใช่ไหม
‎ไม่ครับ ไม่ใช่แบบนั้น
‎สิ่งที่ท่านประธานพูดถึงสอดคล้องกับ ‎ค่าปลอบขวัญในทางกฎหมายค่ะ
‎เป็นการชดเชยความเสียหายทางจิตใจ ‎ไม่ใช่ทางทรัพย์สิน
‎แต่ค่าปลอบขวัญเนี่ย ‎ไม่ง่ายที่จะได้รับการยินยอมเลยค่ะ
‎จากตัวอย่างคดีจริงแล้ว
‎ต่อให้ได้รับการยินยอม ‎จำนวนเงินก็ไม่ได้มากมายค่ะ
‎ทางโรงแรมแดฮยอนเสนอจะคืน ‎ค่าใช้จ่ายงานแต่งเต็มจำนวน
‎แถมยังเสนอบัตรกำนัลเข้าพัก ‎เพื่อเป็นค่าปลอบขวัญให้ด้วย
‎อันที่จริง ก็ค่อนข้างสมเหตุผลนะครับ
‎แต่ถ้าจะจัดงานแต่งใหม่อีกที
‎ผมว่าเราน่าจะท้วงขอให้พวกเขา ‎รับผิดชอบค่าใช้จ่ายงานแต่งใหม่ได้นะครับ
‎สุดท้ายแล้วฮันบาดา ‎ก็ไม่ต่างอะไรจากแทซานสินะ
‎- อะไรนะคะ ‎- ที่ดินที่ผมครอบครอง
‎ลำพังแค่ย่านการักก็ 6,000 พยองแล้ว
‎ผมมีเรื่องให้ขึ้นศาลเยอะแยะ
‎และที่ผ่านมาผมมอบหมายให้แทซานมาตลอด
‎เห็นว่าที่นั่นคือเบอร์หนึ่ง ‎ของสำนักงานกฎหมายในเกาหลีนี่
‎แต่พอเป็นเรื่องใหญ่เข้าจริงๆ ‎ไอ้พวกนี้ก็เผ่นแน่บไปหมด
‎พูดเหมือนกันอย่างกับก็อปวาง
‎"ค่าปลอบขวัญได้ไม่เยอะหรอกค่ะ" ‎พูดบ้าๆ แบบนี้แหละ
‎คิดว่าผมมาที่นี่
‎เพื่อจะฟังคำพูดพรรค์นั้น ‎ทั้งที่เคยจ่ายให้แทซานตั้งเยอะเหรอครับ
‎ผมนึกว่าฮันบาดาจะแตกต่างน่ะสิ
‎ฮันบาดาแตกต่างค่ะ
‎ต่างตรงไหนฮะ
‎"ยากค่ะ ทำไม่ได้หรอกค่ะ" ‎ก็พูดเหมือนกันเนี่ย
‎ท่านประธานต้องการ ‎จำนวนเงินที่แน่นอนเป็นเท่าไรคะ
‎ค่าชดใช้ที่หยามเกียรติผมครับ
‎มันก็ควรจะสักพันล้านไม่ใช่เหรอ
‎เราจะลองดูค่ะ
‎เราจะทำให้ท่านเห็นว่าฮันบาดา ‎ทำในสิ่งที่แทซานทำไม่ได้ค่ะ
‎ผมเชื่อใจท่านประธานคนเดียวนะครับ
‎จ่ายค่าทนายให้เขางามๆ ล่ะ
‎ให้ตายเถอะ
‎(ความเสียหาย)
‎ความเสียหายแบ่งเป็นอะไรบ้าง
‎ตามทฤษฎีความเสียหายสามส่วน
‎แบ่งเป็นความเสียหายทางตรง ‎ความเสียหายทางอ้อม
‎- และ… ‎- ค่าปลอบขวัญครับ
‎ความเสียหายทางตรง ‎คือการที่ทรัพย์สินที่ตนเคยมีอยู่ลดลง
‎ความเสียหายทางอ้อม ‎คือการไม่สามารถรับทรัพย์สินที่ควรจะได้รับครับ
‎- ส่วนค่าปลอบขวัญ… ‎- ค่าปลอบขวัญ
‎คือการชดเชยความทุกข์ทางจิตใจค่ะ
‎ทนายจองมยองซอก ‎เป็นทนายความมาตั้งนานแล้ว
‎แต่ไม่ทราบว่าความเสียหาย ‎แบ่งเป็นอะไรบ้างเหรอคะ
‎ผมไม่ได้ถามเพราะไม่รู้
‎ผมถามเพื่อจะสอนครับ
‎อ๋อ
‎อย่างนั้นเหรอคะ
‎อย่างนั้นแหละครับ
‎เอาล่ะ จากทฤษฎีความเสียหายสามส่วน
‎เงิน 230 ล้านวอนที่ใช้จ่ายในงานแต่งงาน ‎เป็นความเสียหายทางตรง
‎ส่วนเงิน 230 ล้านวอน
‎ในกรณีที่จะจัดงานแต่งใหม่ ‎ด้วยเงื่อนไขเดิม เป็นความเสียหายทางอ้อม
‎เพราะนี่เป็นจำนวนเงินที่ไม่จำเป็นต้องจ่าย ‎ถ้าไม่เกิดเหตุการณ์นี้ขึ้น
‎อันที่จริง เรื่องนี้ไม่สมเหตุสมผล ‎เพราะเป็นการเรียกร้องซ้ำซ้อน
‎แต่ลูกความของเรา…
‎ต้องการพันล้านครับ
‎แปลว่าสุดท้ายแล้ว เราต้องเรียกร้อง ‎ค่าปลอบขวัญไม่ต่ำกว่า 500 ล้านวอน
‎แต่อิงจากแนวทางการคำนวณ ‎ค่าปลอบขวัญของศาลฎีกา
‎ในกรณีที่เหยื่อเสียชีวิตจากอุบัติเหตุรถชน ‎ยังได้ค่าปลอบขวัญสูงสุด 100 ล้านวอนเอง
‎แต่คดีนี้เป็นเพียงการทำให้เสื่อมเสียเกียรติ
‎แถมยังเป็นความเสียหายทั่วไป ‎ไม่ใช่ความเสียหายร้ายแรง
‎ฉะนั้นอย่างมาก ‎ก็คงได้ไม่เกิน 50 ล้านวอนครับ
‎ถูกต้องครับ
‎แต่ในชีวิตคนเรา
‎เราจะได้เจอลูกความที่ ‎เรียกร้องอะไรไม่เข้าท่าแบบนี้แหละ
‎ในเมื่อรับคดีมาแล้ว เราก็มาหาวิธีการกัน
‎โรงแรมแดฮยอนเปิดตัวทีมธุรกิจงานแต่ง
‎แล้วก็ผนวกรวมงานที่เกี่ยวข้อง ‎กับงานแต่งไว้หมด
‎ซึ่งดีเลยนะคะ ปกติแล้วจะเช่าสถานที่ ‎แล้วก็ชุดแต่งงานจากคนละเจ้ากัน
‎เลยถามหาความรับผิดชอบได้ยาก
‎แต่ในกรณีนี้ โรงแรมแดฮยอน ‎จัดการเองทุกส่วนเลยนี่คะ
‎เหนือสิ่งอื่นใดคือนี่เป็นความผิด ‎ของโรงแรมแดฮยอนจริงหรือเปล่า
‎ไม่ว่าด้วยเจตนาร้ายหรือความประมาท
‎เราต้องหามูลเหตุที่แสดงให้เห็นว่า ‎เป็นความผิดของโรงแรมให้ได้ครับ
‎ไม่อย่างนั้น การเรียกร้องค่าชดเชยนี่ ‎ก็จะไร้ความหมาย
‎ทนายควอนมินอู ทนายชเวซูยอน ‎เคยแฝงตัวสืบสวนไหม
‎- คะ ‎- ไม่เคยครับ
‎ทางโรงแรมไม่มีทางเปิดเผยว่า ‎เกิดความผิดพลาดอะไรขึ้น
‎ในขั้นตอนการเตรียมชุดแต่งงานแน่ๆ ใช่ไหมล่ะ
‎เราต้องลงมือสืบหาเอง
‎สองคนนี้ไปโรงแรมแดฮยอน
‎แล้วลองสวมชุดแต่งงาน ‎แกล้งๆ เป็นเจ้าบ่าวเจ้าสาวดูนะ
‎ครับ
‎ส่วนทนายอูยองอูไปเจอบ่าวสาว ‎พร้อมกับคุณจุนโฮนะ
‎ค่ะ
‎ฉันขอไปโรงแรมแดฮยอน
‎กับคุณอีจุนโฮ ‎ไม่ใช่ทนายควอนมินอูได้ไหมคะ
‎ทำไมล่ะ
‎ทนายควอนมินอู ‎ไม่เหมาะจะเป็นว่าที่เจ้าบ่าวเหรอ
‎ใช่ค่ะ
‎ใช่เหรอ โห
‎ผมก็ไม่ชอบทนายชเวซูยอนครับ
‎ผมจะไปพบบ่าวสาว ‎กับทนายอูยองอูเองครับ
‎- โอเคใช่ไหมครับ ‎- ฉันเองก็ชอบที่ได้อยู่คุณอีจุนโฮสองคน
‎แต่ฉันจะยอมเสียสละเองค่ะ
‎ชอบที่ได้อยู่กับคุณจุนโฮสองคนงั้นเหรอ
‎อะไรกัน สนิทกันเหรอ
‎เอ่อ…
‎ถ้าคำนิยามของคำว่า "สนิท"
‎หมายถึงการมีเรื่องให้คุยกันเป็นพิเศษ ‎เวลาที่อยู่กันสองคน
‎อือ งั้นก็สนิท
‎หลังจากงานแต่งงาน ‎คุณหนูก็ไม่ออกมาจากห้องเลยค่ะ
‎คุณทนายมาหาค่ะ
‎อ้อ
‎ผมทนายควอนมินอูจากสำนักงาน ‎กฎหมายฮันบาดาที่จะมารับผิดชอบคดีนี้ครับ
‎นี่ครับ
‎มัวทำอะไรอยู่ ทักทายสิครับ
‎อ้อ สวัสดีค่ะ
‎ต้องแนะนำตัวด้วยสิครับ
‎อ้อ
‎ชื่อของฉันคือ…
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอูค่ะ
‎กนก บวบ นลิน ยาย วาดดาว อูยองอู
‎คะ
‎ขอโทษนะครับ ‎พอดีเธอเพิ่งมาทำงานได้ไม่นาน
‎- ครับ ‎- อ๋อ ค่ะ
‎เชิญนั่งสิคะ
‎ขอบคุณครับ
‎คงปวดใจมากใช่ไหมครับ
‎อ้อ…
‎ก็ใช่ค่ะ
‎หลังจบงานแต่ง ‎คุณอยู่ที่บ้านพ่อแม่ตลอดเลยเหรอครับ
‎สามีล่ะครับ
‎หลังจากเกิดเรื่องนั้น ‎เราก็ไม่สะดวกใจต่อกันนิดหน่อยค่ะ
‎เรือนหอก็ปล่อยว่างไว้ ‎ส่วนพี่เขาก็อยู่บ้านพ่อแม่ค่ะ
‎ไม่ทราบว่ามีแผนจะจัดงานแต่งงานใหม่ไหมครับ
‎ไม่รู้สิคะ
‎ลองถามพ่อฉันดูสิ
‎- พ่อคุณเหรอครับ ‎- ผู้ใหญ่ทั้งสองฝ่ายเห็นต่างกัน
‎งานแต่งงานนี้มันซับซ้อนค่ะ
‎คุณปู่ของพี่เขาเอ็นดูฉันค่ะ
‎ท่านเป็นผู้อาวุโสในโบสถ์ ‎และอำนวยเพลงในคายกคณะ
‎ส่วนฉันบรรเลงดนตรีประกอบ
‎ท่านแนะนำให้ฉันรู้จักกับพี่จินอุก ‎จนเราได้แต่งงานกัน
‎แต่เห็นว่าท่านผิดหวังในตัวฉันมาก ‎เพราะเรื่องที่งานแต่ง
‎ท่านพูดถึงเรื่องล่มงานแต่งด้วยค่ะ
‎ผิดหวังในตัวคุณฮวายอง ‎เพราะเรื่องที่งานแต่งเหรอครับ
‎ทำไมล่ะครับ
‎ฉันมีรอยสักเจ้าแม่กวนอิมอยู่บนหลังค่ะ
‎ครับ
‎เจ้าแม่กวนอิม
‎คุณทราบตอนไหนครับ ‎ว่าชุดแต่งงานนั้นมีปัญหา
‎เช้าวันแต่งงานค่ะ
‎ตอนลองชุดมันออกจะคับ
‎- แต่วันนั้น ชุดกลับหลวมค่ะ ‎- รู้สึกว่ามันหลวมขึ้นเยอะเลยนะคะ
‎คุณได้บอกเรื่องนั้น ‎กับพนักงานโรงแรมแดฮยอนไหมครับ
‎ค่ะ ฉันบอกแล้ว
‎- บอกพี่คนที่สวมชุดให้ ‎- ไม่มีทางหรอกค่ะ
‎แต่เธอบอกว่าคงเป็นเพราะน้ำหนักฉันลดลง
‎แล้วก็ใช้เข็มกลัดข้างในชุดเพิ่มค่ะ
‎ช่วงงานแต่ง คุณน้ำหนักลดเหรอครับ
‎ไม่นะคะ
‎งั้นมีคนรอบตัวคุณฮวายอง ‎ที่เป็นพยานเรื่องตอนนั้นให้ได้ไหมครับ
‎อย่างเช่น มีเพื่อนได้ยินว่า ‎คุณกังวลเรื่องที่ชุดแต่งงานหลวม
‎ไม่ค่ะ ไม่มี คนรู้จักของฉัน ‎ไม่มีใครมาร่วมงานแต่งค่ะ
‎แต่มันงานแต่งคุณเลยนะครับ
‎พ่อฉันเป็นคนดูแลรายชื่อแขกค่ะ
‎คนที่มาเลยเป็นแขกคุณพ่อ
‎อ้อ
‎ทนายอูยองอู มีอะไรจะถามไหมครับ
‎มีค่ะ
‎คุณคิมฮวายอง
‎รักสามีไหมคะ
‎คะ
‎ขอโทษนะครับ
‎นั่นเรียกว่าคำถามเหรอครับ
‎ค่ะ
‎ในห้องนี้มีรูปอยู่เยอะเลยค่ะ
‎รูปเดี่ยวของคุณคิมฮวายองก็เยอะ ‎รูปที่ถ่ายกับเพื่อนและครอบครัวก็เยอะ
‎แต่ไม่เห็นมีรูปสามีอยู่สักรูปเลยนะคะ
‎อ้อ
‎รูปที่ถ่ายคู่กับพี่เขา ‎น่าจะอยู่ที่เรือนหอหมดเลยมั้งคะ
‎อยู่ตรงนั้นไงคะ
‎แถมแหวนแต่งงาน ‎ก็ไม่ได้อยู่บนนิ้วคุณฮวายอง
‎แต่วางอยู่บนโต๊ะเครื่องแป้ง
‎คุณคิมฮวายอง
‎รักสามีหรือเปล่าคะ
‎คุณพ่อตานี่ก็แปลกคนซะจริง
‎ผมไม่อยากนึกถึงวันนั้นแล้วด้วยซ้ำ ‎ไม่เข้าใจเลยว่าทำไมพ่อตาถึงจะยื่นฟ้องอีก
‎แถมสู้กับโรงแรมแดฮยอนเนี่ยนะ
‎(แดฮยอน)
‎อย่างกับจะเปิดศึกในบ้านงั้นแหละ ให้ตาย
‎คุณฮงจินอุกไม่ต้องการ ‎ให้มีการยื่นฟ้องเหรอคะ
‎พอนึกถึงเรื่องที่งานแต่งพัง ‎ผมก็โกรธเหมือนกันครับ
‎บริการจัดงานแต่งโดยโรงแรมหรูอะไร ‎ทำงานชุ่ยแบบนี้
‎แต่ยังไงก็เถอะ
‎ทั้งโรงแรมแดฮยอน แดฮยอนการก่อสร้าง ‎ก็อยู่ในเครือเดียวกับแดฮยอนกรุ๊ป
‎สุดท้ายก็จะสร้างความอัปยศ ‎ให้ครอบครัวผมไม่ใช่เหรอ
‎ได้ยินว่าทางครอบครัวคุณฮงจินอุก ‎พูดถึงเรื่องล่มงานแต่ง จริงไหมครับ
‎ฮวายองบอกแบบนั้นเหรอครับ
‎เฮ้อ
‎คุณปู่ผมท่านเอ็นดูฮวายอง
‎ก็เลยมุ่งมั่นกับงานแต่งครั้งนี้มากๆ ครับ
‎ท่านแนะนำฮวายองให้ผม
‎แล้วก็โน้มน้าวใจครอบครัวผมด้วย
‎แต่แล้ว…
‎ทราบใช่ไหมครับ ‎ว่าฮวายองมีรอยสักอยู่บนตัว
‎ครับ ผมได้ยินจากคุณฮวายองแล้ว
‎ฮวายองบอกว่าสักไว้เล่นๆ ‎สมัยอยู่ในวัยคะนอง
‎ผมก็ไม่ติดใจอะไรครับ
‎มันอยู่ในจุดที่ลบออกยาก ‎แถมอยู่ใต้ร่มผ้าใช่ไหมล่ะครับ
‎แต่คุณปู่ท่านรู้สึกไปถึงขั้นถูกทรยศเลยครับ
‎ท่านเองก็อายุมากแล้ว ‎แถมเป็นคริสเตียนที่เคร่งมากด้วย
‎ท่านไม่อยากให้ผมแต่งงานกับคนแบบนั้น
‎ท่านบอกให้ผมถอย ‎ตั้งแต่ตอนที่ยังไม่ได้จดทะเบียนสมรส
‎งั้นคุณจะล่มงานแต่งไหมคะ
‎ไม่รู้สิครับ
‎ก็ต้องรอดูว่าทางผู้ใหญ่จะมีความเห็นยังไง
‎คุณได้คุยกับคุณคิมฮวายอง ‎เรื่องการล่มงานแต่งหรือยังครับ
‎เราไม่เจอหน้ากันนานมากแล้วครับ
‎ฮวายองอารมณ์อ่อนไหวขึ้น ‎ก็เลยไปพบจิตแพทย์
‎เจอกันทีไร เราก็ทะเลาะกันตลอดครับ
‎พบจิตแพทย์เหรอครับ
‎คุณคิมฮวายองรับการรักษา ‎ทางจิตเวชเหรอครับ
‎ฮวายองไม่ได้บอกเหรอครับ
‎ผมรู้มาว่าหลังจากวันนั้น
‎เธอไปพบแพทย์ตลอดนะครับ
‎ดูท่าจะมีกฎหมายบอกว่า ‎ห้ามคนรวยรู้เดียงสาด้วยสินะครับ
‎ไม่นะคะ ไม่มีกฎหมายแบบนั้น
‎อ๋อ
‎พูดเล่นนี่เอง
‎โอ๊ย
‎เจ้าบ่าวเจ้าสาวยังเด็กอยู่เลย ‎จะให้แต่งงานได้ไง ว่าไหมครับ
‎จะแต่งงานได้ก็ต้องมีอิสระทางจิตใจ ‎จากพ่อแม่ก่อน
‎เล่นเตรียมทุกอย่างให้หมด ‎ก็ทำอะไรไม่เป็นกันพอดี
‎โตขนาดนั้นแล้ว บางทีพวกนั้นอาจจะไม่เคย ‎เตรียมอาหารกินเองด้วยซ้ำมั้งครับ
‎ทนายควอนมินอู
‎เคยเตรียมอาหารกินเองเหรอคะ
‎แหงสิครับ
‎ทนายอูยองอูไม่เคยเหรอครับ
‎ไม่เคยสิท่า
‎สรุปเราจะเรียกกันว่าอะไรครับ
‎ไม่รู้สิคะ
‎เอ่อ…
‎พี่จุนโฮ
‎พี่จุนโฮเหรอ
‎งั้นผมจะเรียกว่าซูยอน
‎ผมว่าเอาแต่เรียกชื่อกันคงไม่ดีหรอกครับ
‎ไม่รู้ว่าต่อไปจะเกิดอะไรขึ้น
‎อ้อ จริงด้วยค่ะ
‎งั้น…
‎ที่รัก
‎(ทนายอูยองอู)
‎ครับ คุณทนาย
‎คุณอีจุนโฮเองก็คิดว่าเมื่อเป็นผู้ใหญ่แล้ว ‎สมควรที่จะเตรียมข้าวกินเอง
‎และเป็นอิสระจากพ่อแม่ไหมคะ
‎เอ่อ…
‎ไม่รู้สิครับ แบบนั้นก็น่าจะดีมั้ง
‎แต่วาฬเพชฌฆาตอยู่กับแม่ตลอดชีวิต ‎ไม่แยกตัวออกไปนะคะ
‎ถ้าอิงจากมาตรฐานมนุษย์ ‎วาฬเพชฌฆาตคงเป็นลูกแหง่…
‎นี่ อูยองอู ทำอะไรของเธอ
‎ชเวซูยอนเหรอ
‎ฉันคุยโทรศัพท์อยู่
‎ที่บอกว่ามีเรื่องคุยกับคุณจุนโฮสองต่อสอง ‎คือเรื่องนี้เนี่ยนะ
‎เธอทำแบบนี้ในเวลางานไม่ได้สิ
‎โทรมาคุยกับคนที่ทำงานอยู่เนี่ย
‎- อ้อ ‎- ผมไม่เป็นไรครับ
‎คุณทนาย ตอนนี้ผมยุ่งอยู่นิดหน่อย ‎ไว้ผมจะโทรไปหาทีหลังนะครับ
‎ค่ะ
‎(ทนายอูยองอู)
‎ยองอูทำแบบนี้บ่อยไหมคะ
‎ไม่นะครับ
‎แค่นานๆ ครั้ง
‎(ทนายอูยองอู)
‎ครับ คุณทนาย
‎เคยได้ยินอะไรแบบนี้ไหมคะ ‎เรารู้จักด้านมืดของดวงจันทร์
‎มากกว่ารู้จักทะเลลึกซะอีก
‎- อะไรนะครับ ‎- ดูจากที่ยังไม่เคยมีใครได้เห็น
‎ภาพการออกลูกของวาฬสีน้ำเงิน ‎ก็คงเป็นแบบนั้นจริงๆ ค่ะ
‎คนอาจคิดว่ามันจะยากอะไรนัก ‎กับการเห็นวาฬสีน้ำเงิน
‎ที่ตัวใหญ่เท่าเครื่องบินโบอิ้ง 737 ‎ออกลูกที่หนักเท่ากับฮิปโปโปเตมัส
‎แต่ท้องทะเลนั้นช่างกว้างใหญ่และแสนลึก
‎มันเลยช่วยรักษาความลับให้เหล่าวาฬอยู่ค่ะ
‎อ้อ
‎ครับ
‎คุณทนายครับ ตอนนี้ผม…
‎ฮัลโหล
‎คุณทนาย ฮัล…
‎- อึของวาฬสีน้ำเงินเป็นสีแดงค่ะ ‎- ตกใจหมด
‎เพราะเคยที่เป็นอาหารหลักของมันมีสีแดงค่ะ
‎อ้อ ครับๆ
‎อึของวาฬทำหน้าที่เป็นเครื่องสูบน้ำชนิดหนึ่ง
‎ที่ช่วยดึงสารอาหาร ‎จากท้องทะเลลึกขึ้นสู่ผิวน้ำค่ะ
‎วาฬจะกินเหยื่อจากท้องทะเลลึก ‎แล้วขึ้นมาขับถ่ายบนผิวน้ำทะเล
‎แล้วอึนั่นก็จะกลายเป็นสารอาหาร ‎ให้กับแพลงก์ตอนพืชค่ะ
‎อ๋อ แบบนี้นี่เอง
‎วาฬไรต์เป็นสัตว์อพยพค่ะ
‎แต่วาฬไรต์ 400 ตัว ‎ที่อยู่ในอ่าวแคลิฟอร์เนีย
‎อาศัยอยู่เพียงที่เดียวตลอดหนึ่งปีเลยค่ะ
‎แม้ว่ามันจะว่องไวจนว่ายผ่าน ‎อ่าวแคลิฟอร์เนียได้ภายในหกวัน
‎แต่มันก็ไม่ขยับเขยื้อนเลยค่ะ
‎อ๋อครับ
‎คุณทนาย นานๆ ทีเรา ‎ออกทางประตูหมุนกันดีไหมครับ
‎ไม่ค่ะ วันนี้ฉันทำงานล่วงเวลา
‎อะไรนะครับ
‎ถ้างั้น
‎คุณอุตส่าห์มาถึงนี่ ‎เพื่อจะคุยเรื่องวาฬเหรอครับ
‎ค่ะ ลาก่อนนะคะ
‎นั่นมันนานๆ ครั้งตรงไหนคะ
‎เธอตามติดคุณแจทั้งวันเลย
‎ผมไม่เป็นไรหรอกครับ
‎ฟังไปเรื่อยๆ ก็ได้ประโยชน์เหมือนกัน ‎อีกอย่าง…
‎ถ้าไม่ใช่ผม ใครจะรับฟังเธอล่ะ
‎อย่างน้อยก็ยังดีที่มีผมฟังนี่ครับ
‎จะฟังไปตลอดชีวิตเลยไหมคะ
‎อะไรนะครับ
‎ถ้าไม่ได้จะฟังไปตลอดชีวิต ‎คุณจุนโฮต้องเป็นฝ่ายขีดเส้นก่อนนะคะ
‎ฉันว่าแบบนั้นถึงจะทำเพื่อยองอูจริงๆ นะ
‎เป็นอะไรไหมครับ
‎อะไรคะ
‎ไม่เป็นไรค่ะ ฉันโอเค
‎(ห้องน้ำ)
‎โอ๊ย ขอร้องล่ะ
‎- อุ๊ย ‎- โอ๊ย ขอบคุณค่ะ
‎ขอบคุณนะคะ
‎ไม่นะ
‎ยังไม่ใช่ตอนนี้สิ
‎คุณทนายอูยองอู
‎มาที่นี่ได้ไงครับ
‎นั่งรถไฟใต้ดินมาค่ะ
‎อ๋อครับ
‎ฉันต้องไปพบทนายชเวซูยอนค่ะ
‎ฉันบอกเหตุผลที่มาไม่ได้ค่ะ
‎โดยเฉพาะกับคุณอีจุนโฮ บอกไม่ได้เด็ดขาด
‎ครับ ทนายชเวซูยอน ‎น่าจะอยู่ในห้องน้ำตรงนั้นนะครับ
‎อ้อ
‎ซูยอนใช่ไหม
‎ซูยอนหรือเปล่า
‎ทางนี้
‎เอามาแล้วเหรอ
‎ส่งมาเร็ว
‎อะไรเนี่ย
‎อูยองอู เธอแกล้งฉันเหรอ
‎ในตู้ฉันไม่มีกางเกงตัวอื่นแล้วเหรอ ‎กางเกงทำงานน่ะ
‎ก็มีนะ
‎แล้วเธอเอาตัวนี้มาทำไมเล่า
‎ก็เธอบอกว่าตัวไหนก็ได้นี่นา
‎ตัวนั้นดูสบายสุดแล้ว ไม่มีป้ายยี่ห้อด้วย
‎เฮ้อ ประสาทจะกิน ให้ตายเถอะ
‎ให้ฉันไปเอากางเกงตัวอื่นมาไหม
‎ยังไงฉันก็ชวดอยู่ดี
‎งานแต่งครั้งนี้
‎เธอต้องแต่งแทนแล้วล่ะ
‎เราตกลงกันแล้วแท้ๆ ว่าจะเรียกกันว่าที่รัก
‎เรียกเขาว่าพี่จุนโฮก็ดีอยู่หรอก
‎แต่ถ้าเอาแต่เรียกชื่อกันต่อหน้าคนอื่น ‎มันอาจจะอันตรายได้
‎เหตุผลที่เรารีบร้อนแต่งงาน
‎เป็นเพราะเราฝ่าไฟแดง
‎ก่อนที่ท้องจะเริ่มป่อง
‎การสวมชุดแต่งงานที่สวยที่สุดในโลก
‎เข้าพิธีวิวาห์ที่โรงแรมแดฮยอน ‎เป็นความฝันของ…
‎เป็นความฝันของเธอซะแล้ว
‎"ฝ่าไฟแดง" ที่เธอพูดเมื่อกี้
‎ไม่ได้หมายถึงการกระทำ ‎ที่ผิดต่อกฎจราจรใช่ไหม
‎อือ ไม่ใช่
‎- งั้นมัน… ‎- เรานอนด้วยกัน ก่อนจะแต่งงาน
‎เจ้าตัวน้อยของคุณจุนโฮก็เลยอยู่ในนี้
‎ฝากดูแล…
‎คุณจุนโฮด้วยนะ
‎ทนายชเวซูยอนล่ะครับ ไม่เป็นไรใช่ไหม
‎- เธอชวดแล้วค่ะ ‎- อะไรนะครับ
‎คุณอีจุนโฮต้องแต่งงานกับฉันค่ะ
‎อ้อ ตอนนี้ต้องเรียกว่า ที่รัก
‎งั้นเราไปกันเลยไหมครับ
‎เราจองไว้ตอนบ่ายสาม ‎ตอนนี้ก็สายมากแล้ว
‎ได้ค่ะ ที่รัก
‎คุณบอกว่างานแต่งจัดสัปดาห์หน้าใช่ไหมคะ
‎อ้อครับ
‎โล่งอกไปนะครับ ‎ที่ยังจองได้ทั้งที่ฉุกละหุกมาก
‎นั่นน่ะสิคะ
‎ปกติแล้วถ้าจะจองสถานที่กับเรา ‎ต้องรอประมาณหนึ่งปีเลย
‎ทั้งสองท่านโชคดีมากนะคะ
‎เหตุผลที่เรารีบร้อนแต่งงาน ‎เป็นเพราะเราฝ่าไฟแดงค่ะ
‎คะ
‎"ฝ่าไฟแดง" ที่ว่านี้ ‎ไม่ได้หมายถึงการกระทำ
‎ที่ละเมิดต่อกฎจราจร ทราบไหมคะ
‎แน่นอนสิ ที่รัก
‎หัวหน้าทีมก็คงรู้ความหมายนั่นแหละ
‎ถ้างั้น
‎อยากได้ชุดแต่งงานสไตล์ไหนเหรอคะ
‎ลองดูกันดีกว่าเนอะ
‎โอ้
‎ชุดนี้สวยจังครับ
‎สวยใช่ไหมคะ
‎ค่ะ ก็สวยหรอก แต่ว่า…
‎พูดตามตรง ‎สไตล์แบบนี้ค่อนข้างเชยไปแล้วค่ะ
‎เวลาใส่ต้องคอยระวังหลายอย่างด้วย
‎อ๋อ ที่รักของผมก็ผอมมากซะด้วย
‎ใส่ชุดแบบนี้แล้วหลุดขึ้นมาก็แย่เลย
‎เรื่องแบบนั้นน่าจะเกิดขึ้นบ่อยใช่ไหมครับ
‎ชุดแต่งงานหลุดน่ะเหรอคะ
‎โธ่ ไม่มีเรื่องแบบนั้นหรอกค่ะ
‎เราพิถีพิถันในการปรับชุดมากนะคะ
‎ฉันอยากลองใส่ชุดแต่งงานแบบนี้ค่ะ
‎ปักใจกับตัวนี้จริงเชียว
‎ทั้งสองท่านชอบอะไรที่ใจกล้านี่เอง
‎เพราะงั้นเราถึงฝ่าไฟแดงแน่เลยครับ
‎เพราะแบบนั้นเราถึงฝ่าไฟแดงค่ะ
‎ค่ะ ถ้างั้น
‎เรามาลองชุดนี้กันดีไหมคะ
‎- ครับ ‎- เจ้าบ่าวรอตรงนี้สักครู่นะคะ
‎คุณจีฮเย
‎คุณจีฮเยยังไม่กลับมานะคะ
‎ไปไหนทำไมยังไม่กลับ นี่เวลาทำงานนะ
‎คะ
‎ก็เมื่อกี้หัวหน้าทีมวานเธอ
‎ขนมปัง…
‎นางให้ฉันออกมาซื้อขนมปัง ‎ที่อบสดๆ จากเตาตอนสี่โมงเย็นน่ะสิ
‎แบบนี้มันเด็กส่งขนมปังแล้วไหม
‎ก็ใช่ไงยะ นั่นแหละที่จะบอก
‎ถ้าพี่จูฮียังอยู่ ‎พี่แกคงพูดอะไรสักคำเพื่อฉันแล้ว
‎หือ เธอไม่รู้เหรอ
‎พี่จูฮีโดนไล่ออกแล้วไง
‎ก็ตอนที่…
‎ตอนที่เกิดเหตุชุดแต่งงานหลุดไง
‎ช่างเถอะ เด็กส่งขนมปังไปละนะ
‎ฉันต้องเอาไปประเคนให้ตอนที่ยังร้อนๆ
‎จ้า
‎คุณจุนโฮ ฉันซูยอนเองนะคะ
‎ดูเหมือนว่าคนที่ชื่อจูฮีจะโดนไล่ออก ‎เพราะเหตุชุดแต่งงานนั่นค่ะ
‎ฉันได้ยินใครบางคนคุยโทรศัพท์ค่ะ
‎ถ้าเธอคือพนักงานของที่นั่น ‎เธอจะเอาขนมปังไปส่งค่ะ
‎ขนมปังเหรอครับ
‎ขอโทษทีนะครับ
‎คะ
‎สวัสดีครับ
‎ไม่มีอะไรมากหรอก
‎ไม่ทราบว่าคุณจูฮีไปไหนเหรอครับ
‎คุณจูฮี…
‎คุณแบจูฮีเหรอคะ
‎ครับ น่าจะราวๆ สามเดือนก่อนมั้ง
‎ผมเคยปรึกษากับคุณแบจูฮี ‎แต่มาวันนี้ดูเหมือนเธอจะไม่อยู่น่ะครับ
‎พี่เขาลาออกแล้วค่ะ
‎ว่าแต่มีอะไรเหรอคะ
‎คือว่าเรื่องมันยาว
‎ผมขอทราบเบอร์ติดต่อคุณแบจูฮีได้ไหมครับ
‎เอ่อ…
‎ขอโทษนะคะ มันเป็นข้อมูลส่วนตัวของพี่เขา
‎ขอโทษด้วยค่ะ
‎- คือ… ‎- เจ้าบ่าวคะ
‎อุ๊ยตาย สวยตาแตกมากค่ะ
‎เอวเล็กเท่ากำปั้นเชียว
‎ครับ คุณทนายชเว
‎ผมลองสืบดูแล้ว
‎- แต่คงจะยาก… ‎- เปิดม่านนะคะ
‎ลองใส่แล้วเป็นไงบ้างคะ
‎อึดอัดสุดๆ ค่ะ
‎อย่างกับทำมาจากป้ายล้วนๆ เลย
‎อุ๊ยตาย ดูสายตาเจ้าบ่าวสิ
‎ตกหลุมรักเต็มเปาเลย
‎ตกหลุมรักเหรอคะ
‎(ศาล)
‎ชุดแต่งงานหลุดขณะอยู่ในพิธีแต่งงาน
‎แค่คิดก็ชวนปวดหัวแล้ว
‎แต่ว่า มันต้องทำให้บานปลาย ‎ขนาดนี้เลยเหรอครับ
‎มันก็แค่เรื่องขำๆ ที่มองข้ามได้
‎ไม่เห็นต้องให้ทนายความเจ็ดคน ‎จากสำนักงานยักษ์ใหญ่
‎มาสู้กันเพื่อเงินพันล้านเลย
‎ผมกังวลว่านี่อาจจะเป็น ‎การสิ้นเปลืองอำนาจตุลาการน่ะครับ
‎คุณคิมฮวายองที่เป็นโจทก์ ‎เข้ารับการรักษาทางจิตเวชเกินสองเดือน
‎เพราะเหตุการณ์ครั้งนี้ครับ
‎ความสัมพันธ์กับสามีก็เริ่มระหองระแหง
‎ถึงขั้นมีการพูดคุยเรื่องล่มงานแต่ง
‎จำเลย โรงแรมแดฮยอน ‎รับเงินจำนวนมากถึง 230 ล้านวอนจากโจทก์
‎และดำเนินการจัดงานแต่งงาน
‎แล้วถ้าผลลัพธ์นั้นคือการล่มงานแต่ง
‎ความเสียหายก็จะไม่ใช่น้อยๆ เลยครับ
‎ผมคิดว่านี่ไม่ใช่เรื่องขำๆ ‎ที่มองข้ามได้นะครับ
‎เหตุการณ์ชุดแต่งงานหลุด
‎เป็นเพราะความประมาทของโจทก์เอง ‎ไม่ใช่ความผิดพลาดของโรงแรมแดฮยอนครับ
‎ด้วยเหตุนี้ การที่โจทก์ ‎เข้ารับการรักษาทางจิตเวช
‎รวมถึงการเสี่ยงที่จะเกิดการล่มงานแต่ง ‎ไม่ใช่ความผิดของทางโรงแรมครับ
‎ผมคิดว่าเรื่องนี้ไม่ง่ายที่จะพิสูจน์ ‎ว่าเป็นความผิดของใครนะครับ
‎ไม่คิดจะตกลงกันด้วยเหตุผลเหรอครับ
‎ภายหลังพิธีแต่งงาน ‎โรงแรมแดฮยอนได้เสนอค่าปลอบขวัญแล้ว
‎แต่โจทก์ปฏิเสธครับ
‎ถ้าคิดจะเอาเรื่องจนถึงขั้นฟ้องร้อง
‎ทางโรงแรมแดฮยอนก็ถอยไม่ได้หรอกครับ
‎เพราะเรื่องนี้เดิมพันด้วยเกียรติ ‎ของโรงแรมชั้นเยี่ยม
‎ด้วยการตัดสินที่เที่ยงธรรมของศาลที่เคารพ
‎เราหวังว่าเรื่องนี้จะได้รับการยอมรับ ‎ว่าไม่ใช่ความผิดของโรงแรมแดฮยอนครับ
‎ถ้าจะให้ระบุชื่อโรคจริงๆ ‎มันคือโรคเครียดหลังเหตุสะเทือนขวัญครับ
‎เรื่องที่เกิดขึ้นในงานแต่งทำให้เกิดแผลใจ
‎คนไข้ก็เลยเป็นทุกข์ครับ
‎ตอนนี้เธอดีขึ้นมากแล้ว
‎แต่ช่วงหลังงานแต่ง ‎ทั้งอาการนอนไม่หลับ โรคกินผิดปกติ
‎รวมถึงโรคกลัวสังคมของเธอรุนแรงมาก
‎สามารถมองว่าโรคเครียดหลังเหตุสะเทือนขวัญ ‎เป็นสาเหตุให้งานแต่งอาจล่มได้ไหมคะ
‎ทั้งสองท่านเป็นทนายความก็น่าจะรู้ดีสิ
‎หมอมีหน้าที่รักษาความลับคนไข้นะครับ
‎ผมจะพูดตามตรงนะครับ
‎เราต้องการความเห็นของผู้เชี่ยวชาญเพื่อบอกว่า ‎โรคเครียดหลังเหตุสะเทือนขวัญของเธอ
‎อาจทำให้งานแต่งล่มได้
‎คุณหมอไปเป็นพยานในศาลได้ไหมครับ
‎เห็นแก่คุณคิมฮวายอง
‎เห็นแก่คุณคิมฮวายอง…
‎ใช่แบบนั้นแน่เหรอครับ
‎ผมคงไปเป็นพยานให้ไม่ได้ครับ
‎ขอโทษด้วยครับ
‎ขอบคุณครับ
‎วิปปิ้งครีมมีปริมาณไขมัน ‎ราว 30 เปอร์เซ็นต์ค่ะ
‎- จริงเหรอครับ ‎- ค่ะ
‎น้ำนมของวาฬไรต์กับวาฬตัวอื่นๆ ‎เข้มข้นกว่าวิปปิ้งครีมเยอะเลยค่ะ
‎เพราะมีปริมาณไขมัน ‎ราว 30 ถึง 50 เปอร์เซ็นต์ค่ะ
‎แม่วาฬสีน้ำเงินผลิตน้ำนมไขมันสูงนี้ ‎วันละ 200 กิโลกรัมทุกวันค่ะ
‎ถ้าอย่างนั้นน้ำหนักตัวของลูกวาฬ ‎ที่กินนมตลอดหกเดือน
‎จะเพิ่มขึ้นเท่าไรคะ
‎ไม่รู้สิครับ
‎17 ตันค่ะ
‎คุณทนาย
‎ไม่มีอย่างอื่นจะคุยกับผม ‎นอกจากเรื่องวาฬแล้วเหรอครับ
‎ไม่มีค่ะ
‎อ้อ ไม่มีเหรอครับ
‎ค่ะ ไม่มีค่ะ
‎จากนี้ไป
‎เรามากำหนดเวลา ‎คุยเรื่องวาฬกันดีไหมครับ
‎ไม่เอาแบบพูดตอนไหนก็ได้
‎อ้อ
‎ค่ะ ตอนไหนดีคะ
‎ตอนพักเที่ยงไหมครับ โอเคหรือเปล่า
‎กินข้าวด้วยกันแล้วก็คุยไปด้วย
‎ค่ะ
‎งั้นตอนที่ไม่ใช่เวลาพักเที่ยง…
‎คุยเรื่องอื่น ที่ไม่ใช่เรื่องวาฬ
‎"คุยเรื่องอื่น ที่ไม่ใช่เรื่องวาฬ"
‎เอ่อ…
‎ถ้าเป็นเหตุการณ์ที่จำเป็นต้องพูดถึงวาฬล่ะ
‎เอ่อ…
‎ถ้างั้นก็พูดเถอะครับ
‎ค่ะ "ถ้างั้นก็พูดเถอะ"
‎คุณจีฮเย สวัสดีครับ
‎- มาซื้อขนมปังเหรอคะ ‎- โอ๊ะ
‎มาทำอะไรที่นี่เหรอคะ
‎เราอยากรู้เบอร์ติดต่อคุณแบจูฮีครับ
‎ไม่ใช่เรื่องแปลกๆ นะครับ ผมขอร้อง
‎ขอโทษด้วยค่ะ ฉันคิดว่าฉันไม่ควรบอก
‎เหตุการณ์ชุดแต่งงานหลุด ‎เมื่อสองเดือนก่อนน่ะครับ
‎เรามีเรื่องอยากถามคุณแบจูฮี ‎เกี่ยวกับเรื่องนั้น
‎อยากถามเรื่องอะไรเหรอคะ
‎ความจริงของเรื่องนั้นค่ะ
‎คุณสองคนมาสืบหรือไงคะ
‎ทราบไหมครับว่าเจ้าสาว คุณคิมฮวายอง ‎ยังคงเข้ารับการรักษาทางจิตเวชจนทุกวันนี้
‎และการแต่งงานของเธอ ‎ก็มีแววจะล่มเพราะเรื่องนั้น
‎เราจะดำเนินการเงียบๆ ‎ไม่ให้คุณจีฮเยเดือดร้อนครับ
‎ช่วยเราหน่อยนะครับ
‎ถึงฉันจะให้เบอร์ไป
‎ก็คงจะติดต่อไม่ได้ง่ายๆ
‎พี่จูฮี
‎ไปเมืองนอกแล้วค่ะ
‎(พยาน)
‎(จำเลย)
‎(โจทก์)
‎พยานมาถึงหรือยังครับ
‎พยานเดินทางมาไกล ‎ผมคิดว่าคงจะมาสายนิดหน่อยครับ
‎ช่วยรออีกหน่อยได้ไหมครับ
‎มาไกลเหรอ จากต่างประเทศหรือไงครับ
‎ต้องรออีกนานแค่ไหนล่ะครับ
‎สรุปว่าพยานไม่มา ‎และกำหนดวันซักถามพยานใหม่นะครับ
‎พยานคังจีฮเยมาถึงแล้วครับ
‎เชิญด้านหน้าครับ
‎ข้าพเจ้าขอปฏิญาณว่าจะพูดความจริง ‎โดยปราศจากการปิดบังและปรุงแต่ง
‎หากโกหก ข้าพเจ้ายินยอม ‎รับโทษจากการเบิกความเท็จ
‎ทนายโจทก์ เชิญซักถามพยานได้ครับ
‎ครับ
‎ในวันแต่งงานของคุณคิมฮวายอง
‎พยานทำหน้าที่อะไรครับ
‎ในฐานะเจ้าหน้าที่ของทีมธุรกิจงานแต่ง ‎ที่โรงแรมแดฮยอน
‎ฉันรับหน้าที่เป็นผู้ช่วยดูแลชุดเจ้าสาวค่ะ
‎ในวันแต่งงาน
‎คุณจำได้ไหมครับว่าคุณคิมฮวายอง ‎พูดอะไรหลังจากสวมชุดแต่งงาน
‎ค่ะ
‎รู้สึกว่ามันหลวมขึ้นเยอะเลยนะคะ
‎แล้วพยานตอบว่าอะไรครับ
‎ไม่มีทางหรอกค่ะ
‎คงเพราะเจ้าสาวน้ำหนักลงเยอะน่ะค่ะ
‎ทำไมถึงคิดแบบนั้นล่ะครับ
‎ปกติแล้วเจ้าสาว ‎มักจะน้ำหนักลดลงก่อนวันจริงค่ะ
‎ส่วนหนึ่งเป็นเพราะการไดเอต
‎และในวันแต่งงาน ‎พวกเธอแทบจะไม่กินน้ำด้วยซ้ำ
‎ตัวก็เลยบางลงค่ะ
‎ช่างตัดเสื้อของทีมธุรกิจงานแต่ง ‎มีประสบการณ์มากและฝีมือดีด้วย
‎ฉันเลยคิดว่าช่างคงไม่เย็บชุดสะเพร่า ‎จนทำให้ชุดหลุดได้
‎แค่เพราะน้ำหนักลดลงนิดๆ หน่อยๆ ค่ะ
‎ตอนนี้ก็ยังคิดแบบนั้นไหมครับ
‎พยาน
‎ได้โปรดตอบด้วยครับ ‎คุณยังคิดแบบนั้นอยู่ไหม
‎ไม่ค่ะ
‎ทำไมครับ
‎หลังจากงานแต่งงานจบไป
‎ฉันก็เพิ่งมารู้ว่าชุดแต่งงานถูกสลับค่ะ
‎เช้าวันแต่งงาน
‎เดรสที่สั่งตัดให้คุณคิมฮวายองมันขาดค่ะ
‎เป็นความผิดพลาดของคุณแบจูฮี ‎ซึ่งทำงานกับเราตอนนั้นค่ะ
‎- มีสิทธิ์อะไรมาร้องไห้ ‎- ฉันขอโทษค่ะ
‎ทำไงดีเนี่ย
‎เพราะไม่มีเวลาพอให้แก้งาน
‎พวกเขาก็เลยส่งชุดอื่นที่มีอยู่ตอนนั้นไปค่ะ
‎ถึงจะดีไซน์เหมือนกัน ‎แต่ไซซ์ใหญ่กว่านิดหนึ่งค่ะ
‎ถ้างั้นเจ้าหน้าที่ทีมธุรกิจงานแต่ง
‎ปิดบังความจริงนั้น ‎ต่อคุณคิมฮวายองเหรอครับ
‎หัวหน้าทีม
‎บอกเราหลังจากที่ไล่คุณแบจูฮีออกไปแล้วค่ะ
‎และบอกให้เรารูดซิปปาก ‎ไม่งั้นจะไล่เราออกด้วย
‎ฉันมาที่นี่เพราะเตรียมใจแล้ว ‎ว่าจะลาออกค่ะ
‎ฉันไม่รู้เลยค่ะ ‎ว่าเจ้าสาวจะทุกข์ใจขนาดนั้น
‎ฉันขอโทษจริงๆ ค่ะ
‎ที่เพิ่งมาเปิดปากตอนนี้
‎จบการซักถามครับ
‎(พยาน)
‎โจทก์ ภายหลังงานแต่งงาน ‎คุณเป็นทุกข์มากไหมครับ
‎คะ
‎- ค่ะ ‎- ทำไมถึงเป็นทุกข์ครับ
‎ขอค้านครับ
‎ทนายจำเลยกำลังรบเร้าโจทก์ ‎ด้วยคำถามที่กำกวมครับ
‎ถึงจะไม่ถึงขั้นรบเร้า แต่ก็เห็นชอบครับ
‎กรุณาถามคำถามที่ชัดเจนครับ
‎ครับ งั้นผมจะถามคำถามที่ชัดเจนนะครับ
‎โจทก์
‎รู้จักเว็บชุมชนออนไลน์ ‎ที่ชื่อว่าวาเกิลไหมครับ
‎ดับเบิลยูเอจีแอลอี ดอตซีโอ ดอตเคอาร์
‎- ค่ะ ‎- โจทก์เขียนโพสต์บนวาเกิล
‎ด้วยไอดีแซลลี่ไรด์ใช่ไหมครับ
‎ถูกต้องไหมครับ
‎ตอบสิครับ ถูกต้องไหม
‎ค่ะ
‎หัวข้อ "รีวิวการพังงานแต่ง"
‎นี่เป็นโพสต์ที่โจทก์เขียนบนวาเกิล ‎วันที่ 8 กันยายน
‎ซึ่งเป็นหนึ่งสัปดาห์หลังพิธีแต่งงานครับ
‎ช่วยอ่านส่วนที่ขีดเส้นใต้ตรงนี้ได้ไหมครับ
‎ให้ผมอ่านดีไหมครับ
‎"ตอนนี้ทางบ้านฝ่ายชาย ‎คุยเรื่องล่มงานแต่งกันแล้ว"
‎"ดีแล้วด้วยซ้ำไป"
‎"ถ้าฉันทนต่อไปอีกนิดโดยใช้แผลใจบังหน้า
‎ฉันคงจะไม่ต้องแต่งงาน"
‎"ฉันคงไม่ต้องใช้ชีวิตจอมปลอม ‎กับผู้ชายไม่รู้จักดีด้วยซ้ำ"
‎โจทก์อ้างว่าเข้ารับการรักษาทางจิตเวช ‎จนถึงตอนนี้
‎เพราะเรื่องที่เกิดขึ้นในงานแต่งงาน
‎และด้วยเหตุนั้น ‎จึงเสี่ยงที่จะถูกล่มการแต่งงาน
‎แล้วโจทก์ก็ได้เรียกร้อง ‎เงินจำนวนมากถึงพันล้านวอน
‎เป็นค่าปลอบขวัญจากโรงแรมแดฮยอน
‎ถูกต้องไหมครับ
‎แต่ในโพสต์นี้
‎คุณบอกว่า "ดีแล้วที่ ‎มีการพูดถึงการล่มงานแต่ง" นี่ครับ
‎"ถ้าฉันทนต่อไปอีกนิดโดยใช้แผลใจบังหน้า
‎ฉันคงจะไม่ต้องแต่งงาน" ด้วยครับ
‎ความรู้สึกจากใจโจทก์เป็นแบบไหน ‎ระหว่างสองอย่างนี้ครับ
‎คุณบอกว่าทุกข์ทรมานมาก ‎ภายหลังงานแต่งงาน
‎ทุกข์เพราะอะไรกันแน่ครับ
‎ศาลที่เคารพครับ
‎ผมขอยื่นหลักฐานโพสต์ที่โจทก์เขียนครับ
‎(จัดงานแต่งอีกครั้งกับคนที่ฉันไม่ได้รัก)
‎(แต่ว่า ฉันจะหนีไปได้อีกนานแค่ไหน)
‎ถ้าลูกความไม่พูด
‎เราก็ช่วยไม่ได้นะครับ
‎พ่อฉัน…
‎มีความสุขกับงานแต่งนี้มากค่ะ
‎ท่านดีใจที่จะได้เกี่ยวดอง ‎กับครอบครัวแดฮยอนกรุ๊ป
‎แถมยังได้ของขวัญด้วยนะคะ
‎ของขวัญเหรอครับ
‎คุณปู่พี่จินอุกมีที่ดินที่ย่านโดกกอยู่
‎เขาบอกว่าจะยกให้ฉัน ‎ถ้าเราแต่งงานกัน
‎เป็นของขวัญแต่งงานค่ะ
‎พ่อฉันตื่นเต้นกับเรื่องนั้นยิ่งกว่าฉันซะอีกค่ะ
‎พ่อวางแผนไว้หมดแล้ว
‎ว่าจะใช้ที่ดินตรงนั้นยังไงบ้าง
‎แต่ว่า…
‎ฉันไม่แน่ใจเลยค่ะ
‎มันถูกต้องแล้วเหรอคะ ‎ที่ฉันต้องถูกบังคับให้แต่งงานแบบนี้
‎พี่เขากับฉัน เราไม่สนใจกันด้วยซ้ำค่ะ
‎คนอื่นเขาใช้ชีวิตแบบนี้กันไหมคะ
‎คนอื่นเขาไม่ได้รับที่ดินเป็นของขวัญ ‎จากการแต่งงานหรอกครับ
‎แถมยังเป็นย่านโดกก…
‎นี่ครับ
‎เรื่องฟ้องร้อง ‎พ่อฉันก็คงจะทำไปเพราะโกรธค่ะ
‎เพราะเขาอาจจะชวด ‎จากการเกี่ยวดองกับครอบครัวเศรษฐี
‎เลยพยายามทำให้บ้านพี่เขา ‎ตกที่นั่งลำบากก่อนจบเรื่องค่ะ
‎ฉันก็ไม่ได้คิดหรอกว่าจะแต่งงานได้ ‎แค่เพราะความรัก
‎แต่นี่มันชีวิตฉันนะ
‎ฉันไม่รู้เลยค่ะว่าควรทำยังไง
‎ดีเลยค่ะ
‎ดีเลยที่ของขวัญเป็นที่ดิน
‎คะ
‎ความเสียหายแบ่งเป็นสาม
‎ตามทฤษฎีความเสียหายสามส่วนก็จริง
‎แต่ก็แบ่งออกเป็นสองได้ด้วยนะคะ
‎ทราบไหมคะ
‎อันนี้คือโยนคำถามมาให้ผม ‎เพราะคิดว่าผมไม่รู้เหรอครับ
‎หมายถึงความเสียหายทั่วไป ‎กับความเสียหายพิเศษเหรอ
‎อือ
‎ความเสียหายทั่วไป ‎คือสิ่งที่ถือว่าเกิดขึ้นได้ทั่วไป
‎ความเสียหายพิเศษ คือสิ่งที่เกิดขึ้น ‎เนื่องจากเหตุพิเศษที่ไม่ปกติทั่วไปค่ะ
‎ในคดีนี้ ค่าใช้จ่ายงานแต่งงาน ‎ถือเป็นความเสียหายทั่วไป
‎แต่มันแค่ 230 ล้านวอน
‎ยากที่จะเรียกร้องเงินพันล้านวอน ‎ตามที่ลูกความต้องการค่ะ
‎แต่ปรากฏว่าคุณคิมฮวายอง
‎มีเหตุพิเศษคือของขวัญที่เป็นที่ดิน
‎กล่าวคือคำสัญญาจะยกที่ดินให้นั่นเอง ‎น่าโล่งใจมากเลยนะคะ
‎อือ จริงด้วยค่ะ
‎การแต่งงานนี้ ไม่ใช่การแต่งงานทั่วไป
‎แต่พ่วงคำสัญญา ‎ที่จะยกที่ดินให้เป็นเงื่อนไขด้วย
‎ถ้าชุดแต่งงานไม่หลุด
‎คุณฮงจูมยอง คุณปู่ของคุณฮงจินอุก ‎ก็คงไม่เห็นรอยสักของคุณคิมฮวายอง
‎แล้วรู้สึกผิดหวัง
‎และคงมอบที่ดินให้ตามสัญญาไปแล้วค่ะ
‎ถ้าเราอ้างถึงมูลค่า
‎ของที่ดินผืนนั้นที่คุณคิมฮวายอง ‎ไม่ได้รับจากคุณฮงจูมยอง
‎เพราะความผิดพลาดของโรงแรมแดฮยอน ‎ให้เป็นความเสียหายพิเศษ
‎เราก็จะเรียกร้องค่าเสียหาย ‎ในจำนวนที่มากขึ้นได้ค่ะ
‎เหนือสิ่งอื่นใด ดีที่เรา ‎ไม่ต้องพึ่งค่าปลอบขวัญอีกต่อไปแล้วค่ะ
‎ไม่ว่าคุณคิมฮวายองจะทุกข์ใจ ‎เพราะงานแต่งล่มหรือไม่
‎มันก็ไม่เกี่ยวกับความเสียหายพิเศษนี้ไงคะ
‎ทนายอูยองอู ลองไปเขียนความเห็น ‎ตามแนวคิดที่พูดมาเมื่อกี้นะครับ
‎นี่เป็นข้อเสนอที่จะเปลี่ยน ‎วัตถุประสงค์การเรียกร้อง
‎เราจะยื่นให้ท่านประธานดู ‎แล้วมาพูดคุยร่วมกันครับ
‎ค่ะ รับทราบค่ะ
‎อ้อ การเขียนความเห็น…
‎สรุปว่าจะให้ผมได้เท่าไรครับ
‎ที่ดินที่คุณฮงจูมยองรับปาก ‎ว่าจะมอบให้มีมูลค่าเท่าไร
‎- พอจะทราบไหมครับ ‎- แน่นอนสิ
‎ฉันถามนักประเมินที่คอยช่วยงานฉันแล้ว
‎นี่ ตัวเลขชัดๆ เท่าไรนะ
‎- 33,200 ล้านวอนครับ ‎- อือๆ
‎งั้นเราก็เรียกร้อง ‎ให้ชดเชย 33,200 ล้านได้ค่ะ
‎เพราะประธานโรงแรมแดฮยอนรู้ดีว่า ‎คุณคิมฮวายองจะได้ที่ดินมูลค่า 33,200 ล้าน
‎ถ้างานแต่งครั้งนี้ลุล่วงไงล่ะคะ
‎เราสามารถอ้างได้ว่า "ฉันไม่ได้รับ
‎ของขวัญแต่งงานมูลค่า 33,200 ล้านวอน ‎เพราะคุณ เอาเงินจำนวนนั้นมาซะ"
‎แน่นอนว่า
‎เงินจำนวนนี้คงจะไม่ได้รับการอนุมัติหรอกค่ะ
‎ในทางกฎหมายอาจจะสมเหตุผล ‎แต่ในความเป็นจริงไม่ใช่ค่ะ
‎มันเป็นจำนวนเงินที่สูง ‎เกินกว่าศาลจะตัดสินได้
‎ถ้าท่านเป็นผู้พิพากษา ท่านจะตัดสิน ‎ให้ชดเชยเงิน 33,200 ล้านวอน
‎เพียงเพราะความผิดพลาด ‎จากชุดแต่งงานชุดเดียวไหมล่ะคะ
‎ถ้างั้นมันจะเป็นยังไงครับ
‎ถ้าเราเรียกร้อง ‎ให้ชดเชยเงิน 33,200 ล้านวอน
‎ทางโรงแรมแดฮยอน ‎ก็จะติดต่อมาเพื่อต่อรองเองค่ะ
‎ถึงตอนนั้น ท่านแค่ต่อรอง ‎ตามจำนวนเงินที่เหมาะสมก็พอค่ะ
‎จำนวนเงินที่เหมาะสมมันเท่าไรล่ะ
‎เราตั้งใจว่าจะเริ่มที่ 10 เปอร์เซ็นต์
‎ของ 33,200 ล้านวอน ‎ซึ่งก็คือ 3,320 ล้านน่ะค่ะ
‎คิดว่าไงคะ
‎นี่เป็นหนังสือแสดงความเห็น ‎ที่มีเนื้อหาทั้งหมดที่คุยกันมาค่ะ
‎(ทนายฝ่ายโจทก์ ‎สำนักงานกฎหมายฮันบาดา ทนายอูยองอู)
‎โอ้โฮ
‎แหม
‎คุณเคยบอกว่าฮันบาดาแตกต่าง
‎เอาเข้าจริงแล้วทำงานได้เยี่ยมยอดจริงๆ
‎ผมบอกว่าจะเอาพันล้าน ‎แล้วคุณก็จะให้ผมได้มา 3,320 ล้านซะงั้น
‎ความเห็นของหนูไม่สำคัญเลยเหรอคะ
‎นี่มันคดีของหนูนะ
‎หนูไม่เอาค่ะ
‎อยู่นิ่งๆ ไป ‎ผู้ใหญ่เขาคุยกันอยู่ อย่ามาสอด
‎การที่ชุดหลุดจนงานแต่งพังยับ
‎มันน่าภูมิใจอะไรถึงต้องทำขนาดนี้คะ
‎พ่อแค้นใจที่ไม่รับที่ดินฟรีๆ ‎เลยจะเรียกร้องเงินเหรอคะ
‎ได้เงินนั้นมาแล้วมันจะมีอะไรเปลี่ยน
‎พอสักทีเถอะค่ะพ่อ
‎ดำเนินการตามนี้นะครับ
‎ผมเชื่อใจท่านประธานคนเดียวนะครับ
‎ไปกันเถอะ
‎ตอนที่ทั้งสองครอบครัวเจอกัน ‎จำเลยก็อยู่ด้วยใช่ไหมครับ
‎ครับ
‎เพราะผมเป็นประธานของโรงแรมแดฮยอน
‎แล้วก็เป็นลุงของจินอุกด้วย
‎ผมเลี้ยงอาหารพวกเขาด้วยความยินดีครับ
‎วันนั้นคุณฮงจูมยองสัญญากับโจทก์ ‎ว่าจะมอบของขวัญแต่งงานให้ครับ
‎- จำได้ไหมครับ ‎- ของขวัญแต่งงานเหรอ
‎ไม่รู้สิครับ
‎คุยเรื่องแบบนั้นกันด้วยเหรอ
‎คุณฮงจูมยองรับปากว่าจะมอบที่ดินของเขา ‎ในย่านโดกกให้กับโจทก์ครับ
‎เมื่อจำเลยได้ยิน ‎จึงออกปากชมเขาว่า "ใจถึงจริงๆ "
‎ชมอะไรกันล่ะ
‎ผมแค่พูดไปตามความจริงครับ
‎ถึงจะเอ็นดูหลานสะใภ้มาก ‎แต่เล่นใจป้ำยกที่ดินหลายหมื่นล้านให้
‎ไม่ใช่เรื่องง่ายๆ เลยนะครับ
‎งั้นแปลว่าจำเลยทราบความจริงที่ว่า ‎คุณฮงจูมยองสัญญากับโจทก์
‎ว่าจะยกที่ดินมูลค่าหลายหมื่นล้านให้สินะครับ
‎ถูกต้องไหมครับ
‎เอ่อ…
‎ใช่ครับ
‎ไปไหน
‎ศาลที่เคารพครับ
‎โจทก์มีเหตุพิเศษเกี่ยวกับคำสัญญา
‎ว่าจะได้รับที่ดิน ‎โดยมีการแต่งงานเป็นเงื่อนไข
‎และจำเลยก็รับทราบเรื่องนี้ครับ
‎ด้วยเหตุนี้ โจทก์จึงต้องการเรียกร้อง
‎เงิน 33,200 ล้านวอน ‎โดยตีจากราคาที่ดินที่โจทก์ควรจะได้รับ
‎หากไม่ใช่เพราะความสะเพร่าของจำเลย
‎เพื่อเป็นค่าชดเชยจากจำเลยครับ
‎โปรดอนุญาตให้เปลี่ยนจุดประสงค์ ‎และสาเหตุการฟ้องร้องด้วยครับ
‎เอ่อ…
‎ไม่มีเหตุผลที่จะไม่อนุญาตนะครับ
‎เชิญยื่นหนังสือเปลี่ยนแปลงได้ครับ
‎ครับ รับทราบครับ
‎วันนี้ไม่มีอะไรจะพูดเพิ่มเติมใช่ไหมครับ
‎- ถ้างั้น… ‎- ฉันค่ะ
‎โจทก์ มีอะไรจะพูดเหรอครับ
‎ฉันอยากถอนคำร้องทุกข์ค่ะ
‎อะไรนะครับ
‎ฉันขอถอนคำร้องทุกข์ค่ะ
‎เอ่อ…
‎ถ้าอยากหยุดเรื่องนี้ ฉันต้องทำยังไงคะ
‎ถ้าฉันอยากถอนการฟ้องร้องนี้ ‎ฉันต้องทำยังไง
‎"ฟ้องร้อง" ใช้เฉพาะกับคดีอาญาค่ะ
‎ในกรณีนี้ คุณต้องถามว่า ‎"ถ้าฉันอยากถอนคำร้องทุกข์" ค่ะ
‎นั่นแหละค่ะ ถ้าฉันอยากถอนคำร้องทุกข์ ‎ต้องทำยังไงคะ
‎การถอนคำร้องทุกข์ยังนับว่าชนะความ ‎ค่าทนายก็จะสูงมาก
‎จะไม่เป็นไรเหรอคะ
‎ค่ะ แน่นอนค่ะ มันจะสักเท่าไรกัน
‎มีอยู่สองวิธีค่ะ หนึ่งในนั้น…
‎เอาที่ง่ายๆ
‎พูดว่า "ขอถอนคำร้องทุกข์ค่ะ" ‎แบบนี้ก็พอค่ะ
‎บอกกับศาลระหว่างพิจารณาคดีค่ะ
‎แค่นั้นเหรอคะ
‎ค่ะ
‎ก็ง่ายนี่คะ
‎ค่ะ
‎ง่ายแค่นี้เอง ‎ทำไมที่ผ่านมาฉันทำไม่ได้นะ
‎เพราะคุณคิมฮวายองยังไม่เป็นอิสระ ‎ทางจิตใจจากคุณพ่อค่ะ
‎ทนายควอนมินอูพูดไว้แบบนั้นค่ะ
‎ในสายตาทนายควอนมินอู
‎ฉันเองก็คงจะดูเป็นแบบนั้น
‎คุณคิมฮวายอง ‎เคยเตรียมอาหารกินเองไหมคะ
‎ใครอนุญาตให้แกถอนคำร้อง
‎แกพูดอะไร
‎ใครอนุญาต
‎โจทก์อนุญาตตัวเองไงครับ
‎สงบสติแล้วนั่งลงครับ
‎นั่งลงครับ
‎โจทก์ ถ้าจะถอนคำร้องทุกข์ ‎คดีจะกลับไปยังสภาพเดิม
‎เหมือนกับไม่ได้ยื่นฟ้องตั้งแต่แรก
‎ยังอยากถอนคำร้องอยู่ไหมครับ
‎- แน่ใจไหมครับ ‎- ค่ะ
‎จำเลย เห็นชอบให้ถอนคำร้องทุกข์ไหมครับ
‎ครับ เห็นชอบครับ
‎คดีความนี้สิ้นสุดลง ‎ตามการถอนคำร้องของโจทก์ครับ
‎สิ้นสุดการพิจารณาคดีครับ
‎แกทำบ้าอะไรลงไป
‎แกตั้งใจให้พ่อขายหน้าหรือไง
‎รอยสักของหนู
‎หนูไม่ได้สักสมัยที่ยังคึกคะนองหรอก
‎หนูนับถือศาสนาพุทธ
‎อะไรนะ
‎หนูมีชื่อพุทธด้วย ชื่อว่าโบด็อกชิม
‎มันหมายถึงหัวใจของเจ้าแม่กวนอิม
‎มันพูดอะไรของมัน
‎แกล้อฉันเล่นเหรอ
‎มันเป็นคดีความของหนู
‎การแต่งงานของหนู และชีวิตหนู
‎ไอ้ลูกคนนี้มัน…
‎- ใจเย็นๆ ครับท่าน ‎- พ่อไม่รู้ใช่ไหม
‎ว่าทำไมหนูถึงทุกข์ใจ ‎ทำไมหนูถึงไปพบจิตแพทย์
‎ตายแล้วเกิดใหม่ก็คงไม่รู้หรอก
‎ขนาดเราสองคนตัวติดกันมาตลอดสิบปี ‎พ่อยังดูไม่ออกเลย
‎เธอคนนี้ไม่ใช่แค่พี่สาว
‎ไม่ใช่แค่รุ่นพี่
‎เจ้าบ่าวเจ้าสาว ไปได้
‎ถ้าฉันจะต้องแต่งงาน
‎ฉันจะแต่งกับพี่
‎หนูจะแต่งกับคนที่หนูรัก
‎ว้าว
‎- ท่านประธาน ‎- ท่านประธาน
‎ทางนี้ครับ
‎ทางนี้
‎มีอะไรเหรอ
‎ไปอึมาเหรอครับ
‎พลาดฉากเด็ดซะแล้ว
‎อะไรคะ เกิดอะไรขึ้น
‎ยอดเยี่ยม
‎เกรียงไกร
‎อะไรล่ะ
‎อะไรเล่า
‎ว้าว
‎เชิญครับท่านประธาน
‎อือ นั่งลงเถอะค่ะ นั่งกินไปเถอะ
‎เชิญนั่งตรงนี้ครับ
‎ฉันมาสายมากใช่ไหม โทษทีนะ
‎- ทานข้าวมาหรือยังครับ ‎- อ้อ กินแล้วค่ะ
‎ว่าแต่สองคนนี้กินอะไรกันอยู่คะ
‎อ้อ พอดีฉันถ่ายท้องไม่เลิก
‎ก็เลยกินโจ๊กเนื้อปูอยู่ค่ะ
‎ฉันชอบซูชิสาหร่าย ก็เลยกินซูชิสาหร่ายอยู่ค่ะ
‎เดี๋ยวนะ…
‎ถึงจะอย่างนั้นก็เถอะ
‎นานๆ ทีฉันจะได้เลี้ยงข้าว
‎แต่พวกคุณมองข้ามคอร์สอาหารสามแสนวอน
‎เพื่อมากินโจ๊กปูกับซูชิสาหร่ายเหรอ
‎ทีมเราช่างเป็นอะไรที่…
‎หลากสีสันเหลือเกินครับ
‎ใช่ค่ะ หลากสีสันจริงๆ
‎กินเยอะๆ เลยนะคะ
‎ไงก็เถอะ ทุกคนทำได้ดีมากค่ะ
‎ถึงจะเป็นคำขอที่ไม่สมเหตุสมผล
‎แต่ทุกคนก็ทำเต็มที่จนหาคำตอบเจอ
‎ถ้าเราผลักดันอีกหน่อย ‎ก็คงได้ไปถึงขั้นต่อรองแล้วแท้ๆ
‎น่าเสียดายนะครับ
‎ไม่ใช่ความผิดเราสักหน่อย
‎เป็นเพราะลูกสาวเขาเปลี่ยนใจนี่นา
‎แต่ประธานคิมจองกูคงจะประทับใจ ‎ในความทุ่มเทของทุกคน
‎เขาเอาคดีใหม่มาให้ด้วยค่ะ
‎ต่อไปต้องทำให้ดีนะ
‎งั้นเหรอครับ งั้นก็ดีเลย
‎เอาล่ะ เหนื่อยกันมามากเลยค่ะ ‎ต่อไปก็ขอฝากด้วยนะคะ
‎ชนแก้วกันหน่อยไหม
‎ทำได้ดีมากค่ะ
‎- ทำได้ดีมากครับ ‎- ทำได้ดีมากครับ
‎ทำได้ดีมากค่ะ
‎ขอบคุณสำหรับอาหารครับ
‎ใครดื่มไม่ได้ ไม่ต้องดื่มก็ได้นะ
‎คุณทนายอูยองอู
‎โอย
‎กลับมาแล้วค่ะ
‎มาแล้วเหรอ
‎นี่ พ่อหิวจนจะไส้กิ่วตายแล้ว
‎อะไรเนี่ย
‎จากร้านที่คิดค่าคอร์สอาหาร ‎ราคาสามแสนวอนต่อคนค่ะ
‎ว้าว จริงเหรอเนี่ย
‎ยองอูของพ่ออุตส่าห์ซื้ออาหารมาให้ ‎เพราะนึกถึงพ่อซะด้วย
‎ไม่น่าเชื่อว่าจะมีวันแบบนี้ในชีวิต
‎ตอนนี้หนูโตเป็นผู้ใหญ่แล้วนี่คะ
‎ไหนดูซิ
‎ว้าว
‎ยองอูลูกพ่อ
‎ซื้อซูชิสาหร่ายกลับมาเหรอเนี่ย
‎- ค่ะ ‎- สำหรับพ่อที่เหนื่อยกับการทำคิมบับทั้งวัน
‎ลูกซื้อซูชิสาหร่ายมาให้
‎ค่ะ
‎จากร้านที่ขายอาหารคอร์ส ‎หัวละสามแสนวอน
‎ยองอูลูกพ่อ
‎ซื้อซูชิสาหร่ายมา
‎ค่ะ ทานให้อร่อยนะคะ
‎มีความเป็นไปได้สูงว่าหนูจะแต่งงานไม่ได้ ‎เพราะว่าหนูเป็นออทิสติกค่ะ
‎แต่ถ้าเกิดว่าหนูมีคนที่รัก ‎และจะแต่งงานด้วย
‎เราจะเดินเข้าพิธีไปพร้อมกันค่ะ
‎พ่อไม่ต้องควงหนูไปส่งคู่สมรส
‎เพราะหนูจะแต่งงานในฐานะผู้ใหญ่ค่ะ
‎อ๋อ
‎งั้นเหรอ
‎หนูจะมอบช่อดอกไม้ให้พ่อแทนค่ะ
‎หือ
‎พ่อเป็นชายโสด ‎ยังไม่เคยแต่งงานมาก่อนนี่คะ
‎หลังจากที่หนูแต่งงานแล้ว ‎หนูอยากให้พ่อแต่งงาน
‎ดีกว่าใช้ชีวิตคนเดียวค่ะ
‎ยองอูของพ่อ
‎คิดอะไรในหัวเยอะเชียวนะ
‎ค่ะ หนูไปอาบน้ำนะคะ
‎ช่วงเวลาที่ได้เป็นประธาน ‎สำนักงานกฎหมายแทซานก็แสนล้ำค่า
‎แต่พอคิดว่าจะได้กลับไปเป็นทนาย ‎ที่ลงสนามจริงอีกครั้ง
‎หัวใจฉันก็เต้นระรัวเลยค่ะ
‎รู้สึกเหมือนเด็กลง
‎ถึงจะพูดแบบนั้น ‎แต่ท่านก็อาสาลาออกจากตำแหน่งเอง
‎เป็นการตัดสินใจที่กล้าหาญ ‎และน่ายกย่องมากค่ะ
‎แทซานเป็นสำนักงานกฎหมาย ‎อันดับหนึ่งในประเทศ
‎การตัดสินใจครั้งนี้ของคุณทนายแทซูมี
‎น่าจะเป็นแบบอย่างที่ดี ‎ให้กับสำนักงานกฎหมายอื่น
‎ที่ยังหลุดพ้นจาก ‎โครงสร้างการสืบทอดไม่ได้นะคะ
‎ฉันภูมิใจมากที่คุณพ่อได้ก่อตั้งแทซาน
‎และฉันรู้สึกยินดีที่ได้เดินตามรอยคุณพ่อ ‎มาเป็นนักกฎหมายค่ะ
‎แต่ฉันก็ไม่คิดจะบีบบังคับลูกชาย ‎ให้เดินทางเดียวกับฉันนะคะ
‎ลูกชายใฝ่ฝันอยากเป็นอะไรคะ
‎ไม่รู้สิคะ เขาน่าจะค่อยๆ ตามหาตัวเองอยู่
‎แต่ในสายตาคนเป็นแม่ก็อึดอัดใจอยู่ค่ะ
‎เพราะเขาเล่นแต่คอมพิวเตอร์ทั้งวัน
‎สัมภาษณ์เท่านี้น่าจะเพียงพอแล้วค่ะ
‎ขอบคุณที่วันนี้สละเวลามาให้นะคะ
‎จะรอชมบทความดีๆ นะคะ ‎แต่คุณนักข่าวพัคก็เขียนดีเสมออยู่แล้ว
‎ได้เลยค่ะ ไว้เจอกันคราวหน้านะคะ
‎- ขอบคุณค่ะ ‎- ค่ะ
‎ทำได้ดีมากค่ะ
‎ประธานคิมจองกูถอนคดีทั้งหมด ‎ที่เคยมอบหมายให้เราค่ะ
‎เพื่อย้ายไปฮันบาดา
‎ทำไมล่ะ
‎เขางอนที่เราเรียกเงินพันล้านวอน ‎ให้เขาไม่ได้เหรอ
‎ค่ะ ดูเหมือนจะเป็นอย่างนั้น
‎จริงๆ เลย ตาคนนั้น
‎ย้ายไปก็คงไม่มีอะไรเปลี่ยนนะ
‎ฮันบาดาบอกว่า ‎จะหาเงินให้เขาได้หรือไงคะ
‎คือว่า…
‎อะไรกัน
‎หรือว่า…
‎พวกเขาบอกว่าจะได้เงินพันล้านเหรอ
‎ได้ข่าวว่า 33,200 ล้านวอน ‎ก็เป็นไปได้ด้วยค่ะ
‎(ทนายฝ่ายโจทก์ ‎สำนักงานกฎหมายฮันบาดา ทนายอูยองอู)
‎อูยองอูเหรอ อูยองอูนี่ใคร
‎ทนายหน้าใหม่ที่เพิ่งเข้ามาค่ะ
‎มีคำสัญญาจะมอบที่ดินให้ ‎แลกกับเงื่อนไขแต่งงานนี่เอง
‎แล้วพวกเขาก็อ้างเรื่องนั้น ‎ให้เป็นความเสียหายพิเศษ
‎น่าสนใจแฮะ
‎เป็นความคิดที่เด็กใหม่ควรมีเลย
‎เรามัวทำอะไรอยู่ถึงไม่รับคนแบบนี้มา
‎ให้ฉันเช็กว่าเธอสมัคร ‎เข้าแทซานด้วยไหมคะ
‎ช่างเถอะค่ะ ไม่ต้องถึงขนาดนั้น
‎เรื่องประธานคิมจองกู จะทำยังไงดีคะ
‎ในเมื่อเขาจะไป ก็ปล่อยไปค่ะ
‎เมื่อไหร่ที่มีอะไรให้เขางอนฮันบาดา ‎ก็คงกลับมาซบอกเราเอง
‎(สำนักงานกฎหมายฮันบาดา ‎ทนายอูยองอู)
‎ดูเหมือนว่าลูกชายคนเล็ก ‎ตีลูกชายคนโตให้ตาย
‎ซึ่งท่านประธานกับคุณผู้หญิง ‎เห็นภาพนี้กับตาตัวเอง
‎รู้ไหมครับว่าเขาพูดอะไร
‎หนูต้องคุยกับชายออทิสติกอายุ 21 ปี ‎แต่มันยากค่ะ
‎ต้องทำยังไงคะ
‎- เพงฮา ‎- เพงฮา
‎เงียบไปเลยนะ
‎ยังไงเธอก็ออทิสติกเหมือนกัน
‎ผมกำลังถามว่าทนายอูยองอู ‎ที่ว่าความให้จำเลยเป็นผู้ป่วยออทิสติกหรือเปล่า
‎คุณทนาย
‎ฉันมันไม่ใช่ทนายความ ‎ที่ช่วยเหลือจำเลยได้ค่ะ
‎คำบรรยายโดย: รักษ์สุดา ขุนรักษ์